奉節

奉節，古名魚復，係中華人民共和國重慶市一縣，喺重慶東部。奉節東鄰巫山縣，南毗湖北恩施，西連雲陽，北接巫溪縣；地跨東經109°1′17″ 到 109°45′58″，北緯30°29′19″ 到 31°22′33″，面積4,087平方公里。旅遊景點有白帝城、瞿塘峽等。

史 
秦惠文王更元十一年，置巴郡，魚復縣随巴郡同置。
漢建武元年，公孫述稱帝，喺瞿塘峽側邊山起白帝城。
蜀漢章武二年，改名永安。
西晉太康元年，復名魚復。
西魏元欽三年，改名人復。
唐貞觀二十三年，爲咗尊崇諸葛亮奉劉備「託孤寄命，臨大節而不可奪」嘅品質，改名奉節。
明末，李自成、張獻忠帶頭作反，帶住人馬來夔州打。張獻忠瓜咗之後，剩低嘅兵馬組成「夔東十三家」，喺川東地區同清朝軍隊打過。打咗幾十年仗，川東地區出現「村不見一舍，路不見一人」嘅荒涼景象。
清康熙年間，採取「輕徭薄賦、免其編審、永不加賦」等措施請人來開荒，外地貧民移入川渝一帶，奉節人口有咗明顯恢復同發展；康熙六年，大寧縣併入奉節縣；雍正七年，復置大寧縣；清嘉慶元年，118,854人從外地移民入奉節，呢次係奉節歷史上規模最大嘅一次移民；宣統三年十月初六，奉節人響應辛亥革命，宣佈獨立。
1935年，川政統一，四川實行行政督察區制，原第九行政督察區署設喺奉節，後來改咗去萬縣。
1949年12月19號，成立奉節縣人民政府。
1950年起，奉節属四川省萬縣專區。
1968年，属萬縣地區。
1992年，属萬縣市。
1997年3月，随萬縣市隸重慶市，後來直属重慶市。

政區 
奉節轄2街道、18鎮、11鄉、1縣城規劃區：
街道：魚復街道、夔門街道
鎮：興隆鎮、吐祥鎮、竹園鎮、公平鎮、草堂鎮、新民鎮、甲高鎮、朱衣鎮、康樂鎮、白帝鎮、汾河鎮、大樹鎮、羊市鎮、永樂鎮、青龍鎮、安坪鎮、五馬鎮、青蓮鎮
鄉：石崗鄉、馮坪鄉、鶴峰鄉、岩灣鄉、紅土鄉、平安鄉、康坪鄉
民族鄉：雲霧土家族鄉、龍橋土家族鄉、長安土家族鄉、太和土家族鄉
縣城規劃區：西部新區

攷 

縣